作者:貫休
標題:壽春節進大蜀皇帝五首
內容:上玄大帝降坤維，箕尾為臣副聖期。豈比赤光盈室日，今日降神天上會，願將天福比須彌。異香滴露降紛紛，紫電環樞照禁門。先冠百王臨億兆，今以謏才歌睿德，猶如飲海妙難論。茂祉遐宣勝事並，燻風微入舜弦清。四洲不必歸王化，西逾昆嶽東連海，誰不梯山賀聖明。遠人玉帛盡來歸，及物天慈物物肥。春力遍時皆甲拆，為報蜀皇勤禱祝，聖明天子古今稀。積劫修來似煉金，為皇為帝萬靈欽。能當濁世為清世，今朝獻壽將何比，願似莊椿一萬尋。